Izziņa par atzinumos sniegtajiem iebildumiem

|  |
| --- |
| Informatīvais ziņojums “Par Latvijas pozīciju par ilgtspējīgu finanšu jomā publicēto deleģēto aktu klimata jomā” |

(dokumenta veids un nosaukums)

I. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| **Satiksmes ministrija** | | | | | |
| 1. | 4.3. “Transporta sektors”  Sk. lūdzu ziņojuma tekstā  […] | **Satiksmes ministrijas 14.07.2021. atzinumā Nr. 03.1-03/2864 izteiktie iebildumi**  Lūdzam izteikt “4.3. Transporta sektors” apakšnodaļas 2. rindkopas 1.teikumu šādā redakcijā:  “Ņemot vērā, ka Latvijas iedzīvotāju un sabiedriskā transporta autoparks ir novecojis, tad nākotnē var būtu jāveic apjomīgi ieguldījumi šajā sektorā, tostarp būs nepieciešami valsts budžeta līdzekļi, ņemot vērā Latvijas uzņemtās saistības un ES fondu un finanšu instrumentu nepietiekamību šīm aktivitātēm, lai izpildītu Taksonomijas regulas un deleģēto aktu prasības.  Papildinājums ir nepieciešams, lai būtu pilna skaidrība, ka ar finansējumu, kas paredzēts šajā ES Daudzgadu plānošanas periodā, nav pietiekami, kā arī to, ka nav garantijas, ka Latvijas uzņēmumi saņems aizņēmumus saviem projektiem, ņemot vērā, ka tie konkurē savā starpā starp visām ES dalībvalstīm un projektiem un ka būs nepieciešami arī valsts budžeta līdzekļi šim virzienam. | Informatīvā ziņojuma mērķis ir MK līmenī pieņemt lēmumu par to vai tiek atbalstīts vai neatbalstīts no Latvijas puses deleģētais akts. Jautājums par konkrēto darbību finansēšanas avotiem būtu risināms attiecīgo nozaru ministriju politikas plānošanas dokumentos, tai skaitā risinot jautājumu par to cik budžeta līdzekļi varētu būt nepieciešami katrā konkrētajā gadījumā. Ilgtspējīgu finanšu kā darba plūsmas, kas atbalsta Eiropas Zaļo kursu, mērķis ir izveidot labvēlīgus nosacījumus, lai novirzītu privātās investīcijas uz pāreju uz klimatneitrālu ekonomiku, jo ar valsts budžeta līdzekļiem šo pāreju finansēt nebūs iespējams. | **Satiksmes ministrijas 18.08.2021. atzinumā izteiktie iebildumi**  Satiksmes ministrija piekrīt, ka informatīvais ziņojums nav mērķēts uz finansējuma saņemšanu, vienlaikus tajā ir jāmin dažādi aspekti, lai Ministru kabinets pieņemtu lēmumu, jo deleģētais akts nav skatāms atrauti no Latvijas problemātikas un gaidāmajiem izaicinājumiem. Līdz ar to Ministru kabinetam, pieņemot lēmumu, ir jāņem vērā šī akta ietekme gan uz ES finansējuma izlietojumu, gan valsts budžeta līdzekļiem, kas būs nepieciešami. |  |
| **Ekonomikas ministrijas 17.08.2021. atzinumā izteiktie iebildumi** | | | | | |
| 2. | Informatīvā ziņojuma projekta V. sadaļas 2.punkts un Ministru kabineta sēdes protokollēmuma 3.punkts  Sk. lūdzu ziņojuma tekstā | Ekonomikas ministrija neatbalsta Informatīvā ziņojuma projekta V. sadaļas 2.punktu un neatbalsta Ministru kabineta sēdes protokollēmuma 3.punktu, jo Ekonomikas ministrija neatbalsta ilgtspējīgu finanšu jomā publicēta deleģētā akta Enerģētikas un Būvniecības un Ēku atjaunošanas sadaļas nosacījumus.  Atkārtoti norādām, ka minētie nosacījumi varētu sarežģīt un sadārdzināt energoefektivitātes uzlabošanas projektu īstenošanu Latvijā, varētu apgrūtināt nepieciešamo pakāpenisko pāreju no fosilā kurināmā un ne-emisiju tehnoloģiju izmantošanu, varētu apgrūtināt pasākumu īstenošanai nepieciešamo investīciju piesaisti un sadārdzināt minēto investīciju izmaksas, kā arī būtiski palielinās administratīvo slogu pasākumu īstenotājiem un finansētājiem.  Ekonomikas ministrija uzskata, ka Latvijai balsojuma Padomē gadījumā ir jāiebilst minētā deleģētā akta pieņemšanai vai jāatturas minētajā balsojumā. | Ņemot vērā 2020. gada 11.-12. decembra Eiropadomes sanāksmē panākto vienošanos kāpināt ES SEG emisiju samazināšanas mērķi 2030. gadam un citas starptautiskās saistības, ko Latvija uzņēmusies, tad deleģētā akta neatbalstīšana nonāktu pretrunā ar līdz šim brīdim pausto Latvijas pozīciju jau pieņemtos jautājumos.  Papildus ir jāmin, ka atbilstoši Līguma par ES darbību 290.pantam ar leģislatīvu aktu Komisijai var deleģēt pilnvaras pieņemt vispārēji piemērojamus neleģislatīvus aktus jeb deleģētos aktus, lai papildinātu vai grozītu dažus nebūtiskus leģislatīvu aktu elementus. Deleģētais akts var stāties spēkā tikai tad, ja Eiropas Parlaments (lēmums tiek pieņemts ar balsu vairākumu) un ES Padome (turpmāk – Padome) (lēmums tiek pieņemts ar kvalificēto balsu vairākumu) leģislatīvā akta noteiktajā termiņā nav izteikusi iebildumus. Līdz ar to gala lēmumu par atbalstīšanu vai neatbalstīšanu pieņems Padome balstoties uz dalībvalstu pozīcijām. Ja Padomē ar kvalificēto balsu vairākumu tiks atbalstīts konkrētais deleģētais akts, tad Latvijai tas būs jāpiemēro, tādēļ konkrētos problēmjautājumus saistībā ar Eiropas Zaļo kursu būtu jārisina katras nozares politikas plānošanas dokumentos, sagatavojot rīcības politikas un prognozes par to, kādas pārmaiņas un cik liels finansējums varētu būt nepieciešams, lai Latvija varētu pildīt saistības attiecībā uz SEG emisiju samazināšanu un ievērotu citas uzņemtās starptautiskās saistības. |  |  |

Informācija par starpministriju (starpinstitūciju) sanāksmi vai elektronisko saskaņošanu

|  |  |  |
| --- | --- | --- |
| Datums | 14.07.2021. un 18.08.2021. | |
|  |  | |
| Saskaņošanas dalībnieki | Tieslietu ministrija, Finanšu un kapitāla tirgus komisija, Latvijas Banka, Ārlietu ministrija, Ekonomikas ministrija, Satiksmes ministrija, Vides aizsardzības un reģionālās attīstības ministrija, Zemkopības ministrija | |
|  |  |  | |
| Saskaņošanas dalībnieki izskatīja šādu ministriju (citu institūciju) iebildumus |  | Ekonomikas ministrija, Satiksmes ministrija, Vides aizsardzības un reģionālās attīstības ministrija, Zemkopības ministrija | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Nav. | |

II. Jautājumi, par kuriem saskaņošanā vienošanās ir panākta

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija | | |
| **Satiksmes ministrijas 14.07.2021. atzinumā Nr. 03.1-03/2864 izteiktie iebildumi** | | | | | | | |
| 3. | 4.3. “Transporta sektors”  Sk. lūdzu ziņojuma tekstā  […] | | Lūdzam papildināt “4.3. Transporta sektors” apakšnodaļu ar šādu informāciju:  “Jānorāda, ka dzelzceļa transports rada tikai nelielu daļu no kopējām SEG emisijām transporta sektorā (2018.gadā – 5,6%), un novecojušais ritošais sastāvs, kas pašreiz tiek izmantots dzelzceļa pasažieru pārvadājumiem, 2022.-2023.gadā tiks nomainīts, turpmāk veicot dzelzceļa pasažieru pārvadājumus visos elektrificētajos maršrutos ar jauniem, moderniem elektrovilcieniem.”  Papildinājums iezīmē situāciju dzelzceļa jomā. | Nav ņemts vērā.  Ņemot vērā, ka netika sniegts Satiksmes ministrijas konkrēts novērtējums par to, vai šie jaunie vilcieni atbildīs Taksonomijas kritērijiem, nevar apgalvot, ka līdz ar šo vilcienu ieviešanu |Latvijā tiktu atrisināts transporta sektora ne/-atbilstības Taksonomijas tehniskajiem kritērijiem jautājums. | | Lūdzu skatīt precizējumus informatīvajā ziņojuma tekstā. | | |
| 4. | Sk. lūdzu ziņojuma tekstā  […] | | Lūdzam papildināt “4.3. Transporta sektors” apakšnodaļu ar šādu informāciju:  “Ambiciozi vides mērķi ir izvirzīti arī aviācijas nozarei. Līdz 2050.gadam šai nozarē ir plānots sasniegt klimata neitralitāti, tādēļ nepieciešams turpināt pārdomātu investīciju politiku gan modernas gaisa kuģu flotes izmantošanā, gan arī nodrošināt aviācijas infrastruktūras modernizēšanu. Piemēram, VAS “Starptautiskā lidosta “Rīga”” jau ir pievienojusies Starptautiskās lidostu asociācijas (ACI) “NetZero 2050” iniciatīvai, kuras īstenošanai būs nepieciešams pielāgot nākotnes investīciju plānus. Perspektīvs darbības virziens ir SAF degvielas ražošanas jaudu attīstība Latvijā, kas varētu paplašināt Latvijas eksportspējīgās ražošanas potenciālu, stiprināt aviācijas pakalpojumu ekosistēmu un sniegt atbalstu zaļā kursa īstenošanai Latvijā. Līdz ar to kopumā jāsecina, ka visam transporta sektoram un tā tālākajai attīstībai deleģētais akts radīs ļoti tiešu ietekmi, tostarp Latvijas izņēmumiem. Vienlaikus ir jāvērš uzmanība, ka šis deleģētais akts stāsies spēkā ātrāk kā sektorālie tiesību akti, ar kuriem Eiropas Komisija nāks klajā 2021. gada 14.jūlijā un par kuriem tikai sāksies diskusijas parastās likumdošanas procedūras ietvarā, līdz ar to tiek radīti juridiski un plānveida izaicinājumi sektoram, uz ko tika vērsta uzmanība deleģētā akta izstrādes gaitā.”  Papildinājums nepieciešams, lai raksturotu izaicinājumus aviācijas jomā, kā arī uzsvērtu problēmjautājumu par tiesību aktu hierarhiju, par ko esam diskutējuši sanāksmēs par Taksonomijas jautājumiem, kam netika gūts atbalsts/izpratne no Eiropas Komisijas, bet kas rada neviennozīmīgu situāciju nozares spēlētajiem. | Panākta vienošanās elektroniskajā saskaņošana  Precizētajā ziņojuma tekstā iekļauta informācija par situāciju aviācijas jomā, neminot konkrētus piemērus, lai būtu konsekvence ar citām tautsaimniecības jomām, kas pieminētas šajā ziņojumā. | | Lūdzu skatīt precizējumus informatīvajā ziņojuma tekstā. | | |
| 5. | “2.1. Taksonomijas regulas nosacījumi”  Sk. lūdzu ziņojuma tekstā  […] | | Lūdzam precizēt informatīvā ziņojuma sadaļas “2.1. Taksonomijas regulas nosacījumi” pēdējo rindkopu, vārdus “kuru Komisija plāno pieņemt 2021. gada jūnijā” aizstājot ar vārdiem “kuru Komisija pieņēma 2021. gada jūnijā”. | Ņemts vērā. | | Lūdzu skatīt precizējumus informatīvajā ziņojuma tekstā. | | |
| **Ekonomikas ministrijas 17.08.2021. atzinumā izteiktie iebildumi** | | | | | | | | |
| 6. | 4.3. “Transporta sektors”  Sk. lūdzu ziņojuma tekstā | | Norādām, ka transporta darbībās netiek izmantots kurināmais, bet degviela, tāpēc nepieciešams precizēt ziņojuma projekta 4.3.nodaļu. | Ņemts vērā. | | Lūdzu skatīt precizējumus informatīvajā ziņojuma tekstā. | | |
| 7. | Informatīvā ziņojuma teksts. | | Lūdzam Finanšu ministriju iekļaut izziņā arī tos Ekonomikas ministrijas komentārus par ziņojuma projektu, kas tika iesniegti ziņojuma projekta datnē “comments” veidā. | Daļēji ņemts vērā. | | Lūdzu skatīt precizējumus informatīvajā ziņojuma tekstā. | | |
| **Satiksmes ministrijas 18.08.2021. atzinumā izteiktie iebildumi** | | | | | | | | |
| 8. | 4.3. “Transporta sektors”  Sk. lūdzu ziņojuma tekstā | | Satiksmes ministrija piedāvā izteikt papildināmās informācijas 2. teikumu šādā redakcijā: “Līdz 2050.gadam šai nozarē ir plānots sasniegt klimata neitralitāti, tādēļ nepieciešams turpināt pārdomātu investīciju politiku gan modernas gaisa kuģu flotes izmantošanā, gan arī nodrošināt aviācijas infrastruktūras modernizēšanu SAF ieviešanai aviācijā, ņemot vērā Eiropas Komisijas priekšlikumu par SAF degvielas obligātu izmantošanu aviācijā”. | Daļēji ņemts vērā. Netiek iekļauts pilns teksts, lai saglabātu ziņojuma pārskatāmību un nepārslogot ar detaļām, kas apgrūtinātu dokumenta uztveri, kā arī lai nodrošinātu proporcionalitāti ar citu nozares ministriju noradītajām problēmām. | | Lūdzu skatīt precizējumus informatīvajā ziņojuma tekstā. | | |
| **Zemkopības ministrijas atzinumā Nr. 3.3-2e/1523/2021 izteiktie iebildumi** | | | | | | | | |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija | | |
| 9. | Ziņojuma “Vides aizsardzības sadaļas” | | No terminoloģiskā viedokļa mitrzemju kontekstā pareizāk lietot terminu meža ieaudzēšana vai apmežošana. Meža atjaunošanas terminu ir pieņemts lietot mežsaimniecības kontekstā, runājot par tādu meža zemju apsaimniekošanu, kurās ir veikta koksnes ieguve. Turklāt meža atjaunošana jau tiek ietverta deleģētā akta mežsaimniecības sadaļā un to nav nepieciešams uzsvērt atsevišķi. Vides aizsardzības sadaļa fokusējas uz mitrzemju atjaunošanu un meža ieaudzēšana ir viens no risinājumiem, kā rekultivētajās kūdras ieguves platībās sabalansēt CO2 emisijas un piesaisti. Ņemot vērā šos aspektus, ierosinām precizēt arī 4.4. sadaļu, tajā atspoguļojot mitrzemju atjaunošanu kā galveno jomu vides aizsardzības kontekstā un pieminot apmežošanu kā šobrīd tekstā. | Ņemts vērā. | | Lūdzu skatīt precizējumus informatīvajā ziņojuma tekstā. | | |
| 10. |  | | Lūdzam 4.1. sadaļā vārdus “informācijas atklāšanu” aizstāt ar vārdiem “informācijas sagatavošanu”. Mūsuprāt tieši prasītās informācijas apjoms un detalizācija neveicinās tehnisko kritēriju brīvprātīgu izmantošanu. | Nav ņemts vērā.  Informācijas atklāšana (*disclosure* – angļu.val.) ir vispār pieņemtais termins, kas tiek lietots finanšu tirgus politikas tiesību aktos, līdz ar to, lai nodrošinātu vienveidīgu terminu lietojumu un neradītu interpretācijas iespējas konkrētā termina lietojums būtu saglabājams, lai nodrošinātu visām iesaistītajām pusēm vienotu izpratni. | | Lūdzu skatīt precizējumus informatīvajā ziņojuma tekstā. | | |
| **Zemkopības ministrijas atzinumā.3-2e/1589/2021** | | | | | | | | |
| 11. | Ziņojuma “Vides aizsardzības sadaļas” | | Ziņojuma 8. lappusē (IV nodaļas pirmā rindkopa) nepieciešams svītrot vārdus “un mežu atjaunošana” un ziņojuma 4.4. sadaļu nepieciešams papildināt ar šādu informāciju:  Vides aizsardzības jomā deleģētais akts nosaka tehniskās pārbaudes kritērijus mitrzemju atjaunošanas darbībām. Latvijā šī joma skar kūdras ieguves vietu rekultivāciju. | Ņemts vērā. | | Lūdzu skatīt precizējumus informatīvajā ziņojuma tekstā. | | |
| 12. | Ziņojuma “4.1. Mežsaimniecība” sadaļa | | 2) Mežsaimniecības sadaļā nepieciešams vārdus “informācijas atklāšanu” aizstāt ar vārdiem “informācijas sagatavošanu”. Vēršam uzmanību uz to, ka informācijas atklāšanu var interpretēt kā esošas informācijas publicēšanu vai nodošanu vērtētājiem – līdz ar to šādā gadījumā nav papildus administratīvā sloga. Tomēr būtiski ir uzsvērt, ka deleģētais akts prasa meža īpašniekam sagatavot tādu informāciju, kas nav viņa rīcībā un tieši tas arī rada papildus administratīvo slogu. | Daļēji ņemts vērā.  Informatīvā ziņojumā termini tiek lietoti atbilstoši ilgtspējīgu finanšu jomas ES tieši piemērojamo tiesību aktu lietotajai terminoloģijai. | | Lūdzu skatīt precizējumus informatīvajā ziņojuma tekstā. | | |
| **Vides aizsardzības un reģionālās attīstības ministrijas 18.08.2021. atzinumā izteiktie iebildumi** | | | | | | | | |
| 13. | 4.2. Enerģētikas sektors un ēku būvniecība  Sk. lūdzu ziņojuma tekstā | | Lūdzam papildināt informatīvā ziņojuma 4.2. apakšnodaļu ar skaitlisku argumentāciju apgalvojumiem, ka ilgtspējīgu finanšu jomā publicētā deleģētā akta klimata jomā nosacījumi varētu sadārdzināt jaunu ēku būvniecību. | Daļēji ņemts vērā.  Informatīvā ziņojuma galvenais mērķis ir Latvijas viedokļa paušana par deleģētā akta atbalstīšanu vai neatbalstīšanu. Konkrētās nozares atbilstoši deleģētajam aktam tika izvērtētas no nozaru ministriju puses, norādot uz iespējamajām problēmām vai problēmjautājumiem, vienlaikus sniedzot nepieciešamos pierādījumus problēmas pamatošanai. Atbilstoši Ekonomikas ministrija sniegtajai informācijai nav iespējams pašlaik nodrošināt šādus aprēķinus. Tādēļ informatīvais ziņojums ir precizēts tā , lai identificēju iespējamās problēmas, bet vienlaikus konkrētie risinājumi vai finišējuma jautājumi ir iekļaujami attiecīgajos nozares politikas plānošanas dokumentos. | | Lūdzu skatīt precizējumus informatīvajā ziņojuma tekstā. | | |
| 14. | 4.4. apakšnodaļā “Vides aizsardzība”  Sk. lūdzu ziņojuma tekstā | | Lūdzam apsvērumu par kūdras ieguves vietu rekultivāciju neiekļaut informatīvā ziņojuma 4.4. apakšnodaļā “Vides aizsardzība”, jo nosacījumi, par kuriem tiek izteikts viedoklis, attiecas uz deleģētā akta klimata jomā ietvertajām mežsaimniecības aktivitātēm. | Ņemts vērā. | | Lūdzu skatīt precizējumus informatīvajā ziņojuma tekstā. | | |
| 15. | V. nodaļas 1. punkts  Sk. lūdzu ziņojuma tekstā | | Informatīvā ziņojuma V. nodaļas 1. punktā norādīts: “…. vienlaikus tā pieņemšanai, var būt būtiska ietekme uz tautsaimniecību un sabiedrību, apgrūtinot pieeju finansējumam jomās, kur nav pietiekama atbilstība Taksonomijas kritērijiem;”. Vēršam uzmanību, ka informatīvais ziņojums nesniedz argumentētu un skaitliski pamatotu informāciju, no kuras varētu secināt par būtisku ietekmi uz tautsaimniecību. Lūdzam attiecīgi pilnveidot informatīvo ziņojumu. | Daļēji ņemts vērā atbilstoši kopējai informatīvā ziņojuma struktūrai.  Informatīvā ziņojuma galvenais mērķis ir Latvijas viedokļa paušana par deleģētā akta atbalstīšanu vai neatbalstīšanu. Konkrētās nozares atbilstoši deleģētajam aktam tika izvērtētas no nozaru ministriju puses, norādot uz iespējamajām problēmām vai problēmjautājumiem, vienlaikus sniedzot nepieciešamos pierādījumus problēmas pamatošanai. Atbilstoši sniegtajai informācijai nav iespējams pašlaik nodrošināt šādus aprēķinus. Tādēļ informatīvais ziņojums ir precizēts tā , lai identificēju iespējamās problēmas, bet vienlaikus konkrētie risinājumi vai finansējumā jautājumi ir iekļaujami attiecīgajos nozares politikas plānošanas dokumentos, nodrošinot nepieciešamo argumentāciju. .Turklāt, uzņēmumiem varētu būt labāka piekļuve finansējumam, atklājot savas darbības saskaņošanu ar ES Taksonomiju, jo finanšu iestādes, kas vēlas palielināt savu ar Taksonomiju saistīto ieguldījumu daļu, ieguldīs uzņēmumos, kuriem ir ar Taksonomiju saistītas darbības un kuri to ir atklājuši. | | Lūdzu skatīt precizējumus informatīvajā ziņojuma tekstā. | | |
| Atbildīgā amatpersona | | | | | |
|  | | | | | | (paraksts)\* | |

Piezīme. \* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| Jūlija Pastušenko  Finanšu tirgus politikas departamenta  Kapitāla tirgus un apdrošināšanas politikas nodaļas vecākā eksperte (amats) |
| tālr. 67095695 |
| (tālruņa un faksa numurs) |
| julija.pastusenko@fm.gov.lv |
| (e-pasta adrese) |

Jūlija Pastušenko

67095695, julija.pastusenko@fm.gov.lv